"Go bonwe dikemedi di le tlhano go tswa mo ditlhopheng tseno: (1) Makala a Merero ya Tlhabololo ya Ikonomi, Dipeeletso, Ditiro le Mafaratlhatlha (ESIED) (2) Makala a Merero ya Tlhabololo ya Tsamaisopuso, Bokgoni jwa Puso le Ditheo (3) Makala a Merero ya Tlhabololo ya Pabalesego ya Loago, Baagi le Batho (4) Dikoporasi tsa Kgwebisano le Pabalesego tsa Boditšhabatšhaba (ICTS) mmogo le go tswa go (5) Makala a Merero ya Tlhabololo ya Bosiamisi, Thibelobosenyi le Tshireletsego (JCPS).Dikemedi tseno di supa tirisanommogo e e dirilweng ke ditlhopha tsotlhe tsa Kabinete, di tsepamisitse mogopolo mo go busetseng sekeng maemo a ikonomi ya naga ya rona jaaka a koafaditswe ke leuba la COVID-19 mmogo le go folosiwa mo maemong a dipeeletso go sa le gale ke ditheo tsa tshekatsheko ya maemo a ikonomi e leng sa Moody’s le sa Fitch go ya ka tatelano ya tsona."